Blaze7451/Wiki-th-20250601 huggingface dataset:
เขาเปอเล

เขาเปอเล (Montagne Pelée, ; langx|gcf|label=ครีโอลแอนทิลลีส|Montann Pèlé, "ภูเขาหัวล้าน" หรือ "ภูเขาถูกปอก") เป็นภูเขาไฟมีพลังบนปลายด้านทิศเหนือของเกาะมาร์ตีนิก (ดินแดนทะเลของฝรั่งเศสในทะเลแคริบเบียน) มีลักษณะเป็นกรวยภูเขาไฟสลับชั้น ส่วนกรวยประกอบด้วยชั้นของเถ้าธุลีภูเขาไฟและลาวาที่แข็งตัว การปะทุครั้งล่าสุดเกิดขึ้นใน พ.ศ. 2475
การปะทุใน พ.ศ. 2445 ที่ทำลายเมืองแซ็ง-ปีแยร์ ฆ่าคนไป 29,000 ถึง 30,000 คนภายใน 2-3 นาที กลายเป็นภัยพิบัติจากภูเขาไฟที่รุนแรงที่สุดในคริสต์ศตวรรษที่ 20

**การปะทุเมื่อ พ.ศ. 2445**
ก่อนที่จะเกิดการปะทุเมื่อ พ.ศ. 2445 เริ่มมีสัญญาณว่าเกิดพุแก๊สเพิ่มมากขึ้นในปล่อง Étang Sec ใกล้กับยอดเขามาตั้งแต่ฤดูร้อนใน พ.ศ. 2443 ไอน้ำที่ปะทุขึ้นมาเล็กน้อยใน พ.ศ. 2335 และ พ.ศ. 2394 แสดงให้เห็นว่าภูเขาไฟลูกนี้ยังมีพลังและมีความเป็นไปได้ที่จะเป็นอันตราย คนพื้นเมืองชาวแคริบรู้จักภูเขาไฟลูกนี้ในฐานะ "ภูเขาอัคคี" จากการปะทุครั้งก่อนหน้าตั้งแต่โบราณกาล
แม้ว่าเวลาก่อนหน้านั้น เท่าที่มีคนทราบ ภูเขาไฟนี้ยังคงสงบเรื่อยมา แต่ก็เริ่มปะทุขึ้นในวันที่ 25 เมษายน พ.ศ. 2445 เมื่อต้นเดือนเมษายน ได้มีนักเดินทางบันทึกไว้ว่ามีไอกำมะถันลอยออกมาจากพุแก๊สใกล้กับยอดเขา แต่ไม่มีผู้ใดให้ความสำคัญกับบันทึกครั้งนี้ เนื่องจากในอดีตเคยมีพุแก๊สเกิดขึ้นและหายไปอยู่หลายครั้ง- 23 เมษายน - ภูเขาไฟพ่นกรวดภูเขาไฟซึ่งตกโปรยปรายบนด้านทิศใต้และทิศตะวันตกของภูเขาไฟ- 25 เมษายน - ยอดภูเขาไฟพ่นกลุ่มควันซึ่งเต็มไปด้วยหินและเถ้าธุลีออกมา แต่ไม่ได้ทำให้เกิดความเสียหายที่รุนแรงนัก- 26 เมษายน - พื้นที่รอบ ๆ เต็มไปด้วยเถ้าธุลีภูเขาไฟกระจัดกระจายอยู่ทั่ว แต่ทางฝ่ายบริหารของเมืองยังคงไม่ประกาศภาวะฉุกเฉิน- 27 เมษายน - นักเดินทางจำนวนมากปีนขึ้นสู่ยอดเขาเพื่อสำรวจปล่อง Étang Sec ซึ่งขณะนั้นมีน้ำอยู่เต็ม เกิดเป็นทะเลสาบขนาดกว้าง 180 เมตร มีกองเศษหินภูเขาไฟสูง 15 เมตรตั้งอยู่ที่ด้านหนึ่งของทะเลสาบ มีเสียงคล้ายน้ำเดือดในหม้อดังออกมาจากใต้ดิน ขณะที่ในเมืองซึ่งอยู่ห่างจากภูเขาไฟถึง 4 ไมล์เริ่มมีกลิ่นรุนแรงของกำมะถันแพร่กระจายไปทั่ว- 30 เมษายน - น้ำในแม่น้ำแม่น้ำ Roxelane และ Rivière des Pères เอ่อล้น ไหลพัดพาเอาหินและต้นไม้ลงจากยอดเขา หมู่บ้าน Prêcheur และ Ste. Philomène ได้รับผลกระทบจากกลุ่มเถ้าธุลีที่พัดเข้าปกคลุมอย่างต่อเนื่อง- 2 พฤษภาคม - เวลา 11.30 น. เกิดการระเบิดอย่างรุนแรงบนภูเขาไฟ ตามมาด้วยแผ่นดินไหว และควันดำหนาจำนวนมหาศาลพวยพุ่งขึ้น พื้นที่ครึ่งหนึ่งของเกาะด้านทิศเหนือถูกปกคลุมด้วยเถ้าธุลีและหินพัมมิซเป็นเม็ดละเอียด การระเบิดดำเนินอยู่ราว 5-6 ชั่วโมง ปศุสัตว์เริ่มล้มตายลงด้วยความโหยหิวและกระหายน้ำ เนื่องจากแหล่งน้ำและอาหารปนเปื้อนด้วยเถ้าธุลี

**ดูเพิ่ม**
 รายชื่อการปะทุของภูเขาไฟตามจำนวนผู้เสียชีวิต- เขาปีนาตูโบ- เขาวิซูเวียส

**อ้างอิง**

**แหล่งข้อมูลอื่น**
หมวดหมู่:ภูเขาไฟในทะเลแคริบเบียน
หมวดหมู่:กรวยภูเขาไฟสลับชั้นในประเทศฝรั่งเศส
หมวดหมู่:ภูเขาไฟที่ยังคุกรุ่น
หลอดเลือดดำพีโรเนียล

หลอดเลือดดำพีโรเนียล หรือ หลอดเลือดดำฟิบูลาร์ (Peroneal veins หรือ Fibular veins) เป็นหลอดเลือดดำในขาที่ทอดคู่ไปกับ (หรือ venae comitantes) หลอดเลือดแดงพีโรเนียล (peroneal artery)

**โครงสร้าง**
หลอดเลือดดำพีโรเนียลเป็นหลอดเลือดดำชั้นลึก (deep veins) ที่ช่วยลำเลียงเลือดจากพื้นที่ด้านข้างของขา (lateral compartment of the leg) เทลงสู่หลอดเลือดดำโพสทีเรียร์ทิเบียล (posterior tibial vein) ซึ่งจะเทเข้าสู่หลอดเลือดดำขาพับ (popliteal vein) ต่อไป หลอดเลือดดำนี้เป็น venae comitantes ของหลอดเลือดแดงพีโรเนียลหรือหลอดเลือดแดงฟิบูลาร์ (peroneal artery หรือ fibular artery)

**ภาพอื่นๆ**

**แหล่งข้อมูลอื่น**
 peroneal+veins
หมวดหมู่:กายวิภาคศาสตร์ของรยางค์ล่าง
พีโรเนียล
ต่อมบ่งเพศ

ต่อมบ่งเพศ (gonad) เป็นอวัยวะที่สร้างเซลล์สืบพันธุ์ ในเพศชายคืออัณฑะ ส่วนในเพศหญิงคือรังไข่ เซลล์สืบพันธุ์ที่ผลิตขึ้นมาจะมีลักษณะเป็นแฮพลอยด์ คือมีโครโมโซมเพียงครึ่งหนึ่งจากเซลล์ร่างกายอื่นๆ ตัวอย่างเช่นสเปิร์มและโอวุม

**หน้าที่**
นอกจากทำหน้าที่สร้างเซลล์สืบพันธุ์แล้ว ต่อมบ่งเพศยังทำหน้าที่เป็นทั้งต่อมมีท่อและต่อมไร้ท่อ ซึ่งผลิตฮอร์โมนเพศที่ผลิตสารประเภทสเตอรอยด์ เช่นเดียวกับที่ผลิตขึ้นจากต่อมหมวกไตชั้นนอกต่างกันเพียงแค่แหล่งผลิตและปริมาณที่ผลิตขึ้น

**อัณฑะ**
ต่อมบ่งเพศชายหรืออัณฑะนั้นสร้างฮอร์โมนเพศชายหรือแอนโดรเจน (androgens) และสร้างสเปิร์ม ฮอร์โมนเพศชายหลักๆ คือเทสโทสเตอโรน (testosterone)

**รังไข่**
ต่อมบ่งเพศหญิงคือรังไข่ สังเคราะห์ฮอร์โมนเอสโตรเจน (estrogen) และโปรเจสเตอโรน (progesterone) และสังเคราะห์ไข่หรือเซลล์สืบพันธุ์เพศหญิง เอสโตรเจนตัวหลักที่ผลิตคือเอสตราไดออล (estradiol) ซึ่งเปลี่ยนแปลงมาจากเทสโทสเตอโรนอีกต่อหนึ่ง

**การควบคุม**
ต่อมบ่งเพศถูกควบคุมโดยฮอร์โมนจากต่อมใต้สมองส่วนหน้า (anterior pituitary gland) คือลูทีไนซิง ฮอร์โมน (luteinizing hormoneม, LH) และฟอลลิเคิลสติมูเลติง ฮอร์โมน (follicle-stimulating hormone, FSH) ซึ่งต่อมใต้สมองส่วนหน้านี้ก็ถูกควบคุมอีกต่อหนึ่งโดยไฮโปทาลามัส (hypothalamus) โดยฮอร์โมน gonadotropin-releasing hormone
หมวดหมู่:ต่อม
หมวดหมู่:ระบบต่อมไร้ท่อ
หมวดหมู่:ระบบสืบพันธุ์
หลอดเลือดดำต้นขาชั้นลึก

หลอดเลือดดำต้นขาชั้นลึก (profunda femoris vein หรือ deep femoral vein) เป็นหลอดเลือดดำชั้นลึก (deep vein) ขนาดใหญ่ของต้นขา (thigh) ทอดตัวอยู่ด้านข้างของหลอดเลือดแดงต้นขาชั้นลึก (profunda femoris artery) และเทเลือดเข้าสู่หลอดเลือดดำต้นขา (femoral vein)

**ภาพอื่นๆ**

**แหล่งข้อมูลอื่น**
 deep+femoral+vein
หมวดหมู่:กายวิภาคศาสตร์ของรยางค์ล่าง
ต้นขาชั้นลึก
อัลทิเมตบ็อกซ์

อัลทิเมตบ็อกซ์ (Ultimate Box) เป็นการรวบรวม 2 ซีดีเพลง และ 3 ดีวีดีของเซลีน ดิออน ซึ่งจะออกจำหน่ายในวันที่ 27 กุมภาพันธ์ พ.ศ. 2551 ในประเทศญี่ปุ่น

**ข้อมูลอัลบั้ม**
กล่องซีดีชุดนี้ออกจำหน่ายในประเทศญี่ปุ่น ซึ่งจะมีการจัดคอนเสิร์ตทัวร์เทกกิงแชนเซส
กล่องนี้บรรจุซีดี 2 อัลบั้มอันประกอบด้วย เทกกิงแชนเซส และ คอมพลีทเบสท์ (ซึ่งก็จำหน่ายในแบบซีดีปกติในวันเดียวกัน) นอกจากนี้ยังมีดีวีดี 3 แผ่น อันประกอบด้วย ไลฟ์อินลาสเวกัส - อะนิวเดย์..., ออลเดอะเวย์... อะดีเคดออฟซองแอนด์วีดีโอ กับอีก 6 มิวสิกวิดีโอ และ เบื้องหลังการบันทึกเสียงอัลบั้มเทกกิงแชนเซส 
โซนี่มิวสิกของญี่ปุ่น ออกจำหน่ายในวันที่ 27 กุมภาพันธ์ พ.ศ .2551 พร้อมกับอัลบั้ม แดล และ อะนิวเดย์แฮสคัม (ฉบับปี พ.ศ. 2551) 

**รายชื่อเพลง**
ซีดีแผ่นที่ 1
เทกกิงแชนเซส
ซีดีแผ่นที่ 2
คอมพลีทเบสท์
ดีวีดีแผ่นที่ 1
ไลฟ์อินลาสเวกัส - อะนิวเดย์...
ดีวีดีแผ่นที่ 2
ออลเดอะเวย์... อะดีเคดออฟซองแอนด์วีดีโอ และเพลงเพิ่มเติม ได้แก่ 
18. "A New Day Has Come" 
19. "I'm Alive"
20. "I Drove All Night"
21. "You and I"
22. "Taking Chances "
23. "A World to Believe In"
ดีวีดีแผ่นที่ 3
เบื้องหลังการบันทึกเสียง
# "Alone"
# "Eyes on Me"
# "A Song for You"
# "Surprise Surprise"
# "A World to Believe In"
# "The Reason I Go On"
# "Map to My Heart"
# "Can't Fight the Feelin'"
# "This Time"
# "My Love"
# "Taking Chances"
หมวดหมู่:อัลบั้มเพลงของเซลีน ดิออน
หมวดหมู่:อัลบั้มเพลงในปี พ.ศ. 2551
อ
หมวดหมู่:อัลบั้มเพลงแนวป็อป
ฟาโรห์แรเมซีสที่ 2

แรเมซีสที่ 2 หรือ แรมซีสที่ 2 (; ประสูติ ราว 1303 ปีก่อนคริสตกาล; สวรรคต กรกฎาคมหรือสิงหาคม 1213 ปีก่อนคริสตกาล; เสวยราชย์ 1279–1213 ปีก่อนคริสตกาล หรือ 1276–1210 ปีก่อนคริสตกาล) สมัญญา แรเมซีสมหาราช (Ramesses the Great) เป็นฟาโรห์รัชกาลที่ 3 แห่งราชวงศ์ที่ 19 ของจักรวรรดิอียิปต์ เป็นกษัตริย์ที่ถือกันว่า ยิ่งใหญ่ ทรงอำนาจ และมีชื่อเสียงมากที่สุดของอียิปต์ ผู้ครองราชย์สืบต่อจากพระองค์และชนอียิปต์รุ่นหลังขนานนามพระองค์ว่า มหาบรรพชน (Great Ancestor) ส่วนเอกสารกรีกออกนามพระองค์ว่า โอซีแมนเดียส (Ozymandias) ซึ่งมาจากการทับศัพท์ชื่อรัชกาลพระองค์ในภาษาอียิปต์ คือ lang|egy-Latn|Usermaatre Setepenre ("ความยุติธรรมของรานั้นทรงพลานุภาพ — ผู้ได้รับเลือกแห่งรา") ออกเป็นภาษากรีก
ขณะที่พระองค์มีพระชนม์ได้ 14 ชันษา ฟาโรห์เซติที่ 1 (Seti I) พระบิดาของพระองค์ ทรงตั้งพระองค์เป็นเจ้าชายผู้สำเร็จราชการ (Prince Regent) พระองค์ทรงยกทัพเข้าลิแวนต์ (Levant) หลายครั้งเพื่ออ้างย้ำซึ่งอำนาจของอียิปต์ในการปกครองเคนัน (Canaan) ทั้งมีการยกพลลงใต้ไปนิวเบีย (Nubia) โดยจารึกไว้เป็นอนุสรณ์ไว้ที่เบตเอล-วาลี (Beit el-Wali) และเกิร์ฟฮุสเซน (Gerf Hussein) หลังขึ้นเสวยราชย์แล้ว ต้นรัชกาล เน้นการสร้างบ้านแปงเมือง ก่ออารามวิหาร สถาปนาอนุสรณ์สถาน ในการนี้ พระองค์ทรงตั้งเมืองเพีย-ราเมส (Pi-Ramesses) ขึ้นที่ดินดอนสามเหลี่ยมไนล์ (Nile Delta) ให้เป็นเมืองหลวงแห่งใหม่ของพระองค์ และเป็นฐานที่มั่นเตรียมการศึก รัชกาลของพระองค์ยังมีการฉลองเทศกาลเซด (sed festival) ถึง 14 ครั้ง ซึ่งไม่เคยปรากฏมาก่อนในประวัติศาสตร์ และมากครั้งกว่าฟาโรห์พระองค์อื่นใด ตามธรรมเนียมแล้ว เทศกาลดังกล่าวจัดขึ้นเมื่อกษัตริย์เสวยราชสมบัติครบ 30 ปี จากนั้นก็จัดอีกทุก 3 ปี
เชื่อกันว่า พระองค์ขึ้นสู่ราชสมบัติเมื่อพระชนมายุเข้าสู่ปลายวัยรุ่นแล้ว เป็นที่รับรู้กันว่า ทรงปกครองอียิปต์ตั้งแต่ 1279 ถึง 1213 ปีก่อนคริสตกาล นักบวชแมนีโท (Manetho) ระบุว่า พระองค์ทรงครองราชย์ 66 ปี 2 เดือน นักวิทยาการอียิปต์ส่วนใหญ่ในปัจจุบันนี้เชื่อว่า พระองค์ขึ้นครองราชย์วันที่ 31 พฤษภาคม 1279 ปีก่อนคริสตกาล โดยอ้างอิงวันขึ้นครองราชย์ที่ตรวจทราบได้ว่า คือ วัน 27 ฤดูเก็บเกี่ยว 3 (III Shemu day 27) ส่วนพระชนม์ขณะสวรรคตนั้นมีการประมาณแตกต่างกันไป โดย 90 หรือ 91 ชันษาน่าจะเป็นไปได้ที่สุด เมื่อสวรรคตแล้ว พระศพของพระองค์ฝังไว้ที่หลุมแห่งหนึ่งในหุบเขากษัตริย์ (Valley of the Kings) ภายหลัง ย้ายไปฝังยังอีกหลุมหนึ่ง ที่ซึ่งค้นพบใน ค.ศ. 1881 ปัจจุบัน พระศพจัดแสดงไว้ ณ พิพิธภัณฑ์ไคโร (Cairo Museum)

**อ้างอิง**

**ดูเพิ่ม**
 สนธิสัญญาแรเมซีส-ฮัททูซิลี

แรเมซีสที่ 2
แรเมซีสที่ 2
แรเมซีสที่ 2
เจมส์ มอริอาร์ตี

ศาสตราจารย์เจมส์ มอริอาร์ตี (Professor James Moriarty) เป็นตัวละครหนึ่งในวรรณกรรมเรื่อง เชอร์ล็อก โฮมส์ โดยเซอร์อาร์เธอร์ โคนัน ดอยล์ เป็นศัตรูตัวฉกาจของโฮมส์ คอยชักใยอยู่เบื้องหลังคดีหลายคดี แต่ไม่เคยมีใครจับได้ มอริอาร์ตีเป็นผู้มีอำนาจขนาดว่าสามารถทำให้ทั่วยุโรปสั่นคลอนได้ ถูกขนานนามว่า "นโปเลียนแห่งโลกอาชญากรรม" มีสหายคนสนิทชื่อพันเอกมอรัน มอริอาร์ตีเสียชีวิตที่น้ำตกไรเชินบัค ประเทศสวิตเซอร์แลนด์
มอริอาร์ตียังเคยปรากฏตัวใน ยอดนักสืบจิ๋วโคนัน ฉบับภาพยนตร์ ภาค ปริศนาบนถนนสายมรณะ ในเกมโคคุนที่โคนันและเพื่อน ๆ เล่น โดยเป็นผู้ดูแลนกฟลามิงโกในภาพยนตร์ เชอร์ล็อก โฮล์มส์ ดับแผนพิฆาตโลก (พ.ศ. 2552) มอริอาร์ตีปรากฏตัวในความมืด เป็นผู้จ้างวานไอรีน แอดเลอร์ (ภายหลังมีการเปิดเผยว่าชื่อ มอริอาร์ตี) และใน เชอร์ล็อก โฮล์มส์ เกมพญายมเงามรณะ (พ.ศ. 2554) มอริอาร์ตีแสดงโดยนักแสดงชาวอังกฤษ แจเร็ด แฮร์ริส
หมวดหมู่:เชอร์ล็อก โฮมส์
หมวดหมู่:ตัวละครชาวอังกฤษ
หมวดหมู่:ตัวละครชาวสหราชอาณาจักร
หมวดหมู่:ตัวละครที่เป็นสุภาพบุรุษจอมโจร
หมวดหมู่:ตัวละครที่เป็นหัวหน้าอาชญากร
หมวดหมู่:ตัวละครที่เป็นผู้สังหารหมู่
หมวดหมู่:ตัวละครที่เป็นศาสตราจารย์
หมวดหมู่:ตัวละครที่เป็นนักวิทยาศาสตร์
หมวดหมู่:ตัวละครที่เป็นนักคณิตศาสตร์
เซแบสเตียน มอรัน

พันเอก เซแบสเตียน มอรัน (Colonel Sebastian Moran) เป็นตัวละครตัวหนึ่งในเรื่อง เชอร์ล็อก โฮมส์ ผลงานเขียนของเซอร์อาร์เธอร์ โคนัน ดอยล์ เขาเป็นสหายคนสนิทของศาสตราจารย์เจมส์ มอริอาร์ตี มีอาชีพเป็นหัวหน้าองค์กรให้แก่มอริอาร์ตี ครั้งหนึ่งโฮมส์เคยขนานนามมอรันว่าเป็น "บุคคลอันตรายอันดับ 2 ของลอนดอน" (รองจากศาสตราจารย์มอริอาร์ตี)
ตามท้องเรื่อง มอรันเกิดในกรุงลอนดอน ประเทศอังกฤษ เมื่อปี ค.ศ. 1840 เป็นบุตรชายของเซอร์ออกัสตัส มอรัน ซึ่งเคยเป็นผู้แทนของอังกฤษไปประจำอยู่ที่เปอร์เซีย เขาจบการศึกษาจากวิทยาลัยอีตันและมหาวิทยาลัยออกซฟอร์ด ก่อนจะเข้าเป็นทหารประจำการที่กองทหารช่างเบงคลูรูที่ 1 (มัทราส) ในอินเดีย และปฏิบัติการในการเดินทัพต้านชนเผ่าโจวากีและในสงครามอังกฤษ-อัฟกานิสถานครั้งที่ 2 โดยมีส่วนร่วมในยุทธการที่ชาร์อาเซียบ, เชอร์ปุระ และคาบูล เขามีบ้านพักอยู่ที่ถนนคอนดิวอิตในย่านเมย์แฟร์ของกรุงลอนดอน และเป็นสมาชิกสโมสรอังกฤษ-อินเดีย สโมสรแทงเกอร์วิลล์ และสโมสรไพ่แบกาเทลล์
ในคดีสุดท้ายได้ปรากฏในบ้านร้าง เขาได้ทำการฆาตกรรมนายรอนัลด์ อะแดร์ โดยยิงกระสุนปืนพกแบบอ่อนจากปืนลมที่สร้างโดยฟ็อน แฮร์เดอร์ ช่างเครื่องตาบอดชาวเยอรมัน ตามคำสั่งของศาสตราจารย์มอริอาร์ตี โดยเล็งยิงที่หน้าต่างที่เปิดบนชั้นสอง ด้านหน้าของบ้านเลขที่ 427 ถนนปาร์ก และเขายังพยายามจะสังหารเชอร์ล็อก โฮมส์ เพื่อศาสตราจารย์มอริอาร์ตีผู้ล่วงลับด้วย แต่ไม่สำเร็จ
นอกจากนี้ มอรันยังเคยปรากฏตัวใน ยอดนักสืบจิ๋วโคนัน ฉบับภาพยนตร์ ภาค ปริศนาบนถนนสายมรณะ ในเกมโคคูนที่โคนันและเพื่อน ๆ เล่น โดยเป็นผู้เลี้ยงดูแจ็กเดอะริปเปอร์ให้เป็นฆาตกรที่โหดเหี้ยมอีกด้วย
ใน เชอร์ล็อก โฮล์มส์ เกมพญายมเงามรณะ (พ.ศ. 2554) บทมอรัน รับบทโดย พอล แอนเดอร์สัน
หมวดหมู่:เชอร์ล็อก โฮมส์
หมวดหมู่:ตัวละครชาวอังกฤษ
หมวดหมู่:ตัวละครที่เป็นเจ้าหน้าที่กองทัพบกสหราชอาณาจักร
หมวดหมู่:ตัวละครที่เป็นพันเอก
หมวดหมู่:ตัวละครที่เป็นลูกน้อง
แม่แบบ:เหตุการณ์ปัจจุบัน/2551 กุมภาพันธ์ 10

* โฆษกรัฐบาลทหารพม่าออกแถลงการณ์ว่าจะเปิดให้มีการออกเสียงประชามติรับร่างรัฐธรรมนูญในเดือนมิถุนายน พ.ศ. 2551 และจะจัดการเลือกตั้งทั่วไปในปี พ.ศ. 2553  (ABC News)
}
วอยซ์ลักเกอร์

วอยซ์ลักเกอร์ (Voicelugger) เป็นชื่อละครโทรทัศน์ชุดโทคุซัทสึ และ  ออกอากาศทางสถานีทีวีโตเกียว ตั้งแต่วันที่ 12 มกราคม จนถึงวันที่ 30 มีนาคม ค.ศ. 1999 มีจำนวนตอนทั้งหมด 12 ตอน

**ภาพรวม**
แรกเริ่มนั้นเป็นผลงานที่ทำออกมาในแนวล้อเลียนโดยนำนักพากย์มารับงานแสดงเรื่องนี้ แต่ภายหลังได้ปรับเปลี่ยนโดย อ. อิชิโนะโมริ โชทาโร่ ได้เข้ามามีส่วนร่วมในการผลิตและสร้างสรรค์และไม่ใช่ผลงานแนวล้อเลียน โดยมีแนวคอนเซปต์ของเรื่องคือ “ฮีโร่ที่ต่อสู้ด้วยพลังเสียง” อย่างไรก็ตาม อิชิโนะโมริได้เสียชีวิตลงโดยทิ้งไว้เพียงภาพประกอบใบหน้าของสมาชิกวอยซ์ลักเกอร์ทั้ง 5 คนเท่านั้น ต่อมาบุคคลผู้ที่มีความเกี่ยวข้องกับผลงานของอิชิโนะโมริมาสร้างต่อเสร็จ และเป็นผลงานชิ้นสุดท้ายของอิชิโนะโมริ เมื่อมีการออกอากาศ มีคำประกาศในการใช้คือ "ผลงานล่าสุดและชิ้นสุดท้ายของอิชิโนะโมริ โชทาโร่
"

**เรื่องย่อ**

**ตัวละคร**

**วอยซ์ลักเกอร์**
♦ วอยซ์ลักเกอร์รูบี้ / โฮมูระ อากิโกะ (ボイスラッガールビー / 帆村明子) แสดงโดย อาคิโกะ นากางาวะ
หัวหน้าทีมของวอยซ์ลักเกอร์  มีความฝันที่จะเป็นฮีโร่สาวเนื่องจากความชื่นชอบฮีโร่ยุค70 , อากิโกะ เป็นผู้รวบรวมสมาชิกวอยซ์ลักเกอร์ และยังเป็นศูนย์รวมจิตใจของทีม
● วอยซ์ลักเกอร์โรส / ยูคิ ฮารุกะ (ボイスラッガーローズ / 夕樹 遙) แสดงโดย ฮารุนะ อิเคซาวะ
■ วอยซ์ลักเกอร์เอเมรัลด์ / ไดจิ โทโมคาซึ (ボイスラッガーエメラルド / 大地友一) แสดงโดย โทโมคาสึ เซกิ
▼ วอยซ์ลักเกอร์แซฟไฟร์ / เทนมะ ทาเคชิ (ボイスラッガーサファイア / 天馬 武) แสดงโดย ทาเคชิ คุซาโอะ
★ วอยซ์ลักเกอร์โกลด์ (ボイスラッガーゴールド) แสดงโดย อิจิโร่ มิซึกิ
นักรบสีทองปริศนา ในอดีตเคยนำ ทารกทั้ง 4 (วอยซ์ลักเกอร์) หนีมายังโลกมนุษย์ เพื่อไม่ให้จักรวรรดิ มัวร์ ตามล้างฆ่าเผ่าพันธุ์

**ตัวละครอื่นๆ**
แอนดรอยด์ พาย (アンドロイド・π) พากย์โดย มาซามิ ซูซูกิ
มิว (μ) พากย์โดย ซาโตมิ โคโอโรงิ
คาออส (カオス) แสดงโดย ชินอิจิโร่ มิกิ

**รหัสแปลงร่าง**
เมื่อทำการแปลงร่าง เป็น วอยซ์ลักเกอร์  ทั้ง4คนจะใช้เสียงของตนเอง ในการแปลงร่าง เพื่อใช้เป็นรหัสให้กับอัญมณีในร่างกาย , อัญมณีทั้ง4เมื่อได้รับรหัสเสียงจากบุคคลทั้ง4 แล้ว จะส่งพลังมาให้กับผู้แปลงร่างพร้อมกับชุดและพลังเพื่อใช้ในการต่อสู้กับ จักรวรรดิมัวร์
 รหัสที่ใช้ในแปลงร่างคือ 「 วอยซ์ลักเกอร์
」

**ท่าไม้ตายของ วอยซ์ลักเกอร์**
โซนิค เวฟ

**จักรวรรดิ มัวร์**
จักรพรรดิเกมบาร์ (帝王ゲンバー) พากย์โดย โชโซ อิซึกะ
โชกุนแกมม่า (将軍γ) แสดงโดย อากิระ คามิยะ

**แหล่งข้อมูลอื่น**
หมวดหมู่:โชตาโร อิชิโนโมริ
หมวดหมู่:โทกูซัตสึ
พระวรวงศ์เธอ พระองค์เจ้าอาภัสสรวงศ์

พระวรวงศ์เธอ พระองค์เจ้าอาภัสสรวงศ์ (20 มิถุนายน พ.ศ. 2452 – 24 ตุลาคม พ.ศ. 2525) เป็นพระโอรสในสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ประสูติแต่หม่อมเล็ก ภาณุพันธุ์ ณ อยุธยา (สกุลเดิม ยงใจยุทธ) เมื่อประสูติมีพระยศที่ “หม่อมเจ้า” ต่อมาเมื่อวันที่ 8 พฤศจิกายน พ.ศ. 2470 พระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ สถาปนาเป็น “พระวรวงศ์เธอ พระองค์เจ้า”
พระวรวงศ์เธอ พระองค์เจ้าอาภัสสรวงศ์ เสกสมรสกับมณี สิริวรสาร (สกุลเดิม บุนนาค) อดีตหม่อมในพระวรวงศ์เธอ พระองค์เจ้าจิรศักดิ์สุประภาต ต่อมาได้หย่าขาดกับหม่อมมณี และมีหม่อมคนใหม่คือ หม่อมอำไพ ภาณุพันธุ์ ณ อยุธยา (สกุลเดิม แสงสุข)
พระวรวงศ์เธอ พระองค์เจ้าอาภัสสรวงศ์ มีพระโอรสธิดา 3 คน ได้แก่- หม่อมราชวงศ์อรมณี นิเวศน์มรินทร์ หรือ คุณหญิงออร่า เกิดแต่หม่อมมณี สมรสครั้งแรกกับ พันตำรวจโทจุมพล นิลวัฒนานนท์ และครั้งที่สองกับวัฒนา นิเวศน์มรินทร์ มีบุตรจากการสมรสครั้งแรกสองคน และครั้งที่สองหนึ่งคน
*หม่อมราชวงศ์พันธุรังษี ภาณุพันธุ์ เกิดแต่หม่อมอำไพ สมรสกับอาภาวรรณ ภาณุพันธุ์ ณ อยุธยา มีบุตรธิดาสองคน
** หม่อมหลวงรังษิธร ภาณุพันธุ์
** หม่อมหลวงรังษิอาภา ภาณุพันธุ์
*หม่อมราชวงศ์สุดารัตน์ ณ นคร เกิดแต่หม่อมอำไพสมรสกับจิโรจ ณ นคร มีบุตรธิดาสามคน
**เบญจ ณ นคร
**ภาวิดา ณ นคร
** ณัฏฐา ณ นคร
พระวรวงศ์เธอ พระองค์เจ้าอาภัสสรวงศ์ สิ้นพระชนม์เมื่อวันที่ 24 ตุลาคม พ.ศ. 2525 สิริพระชันษา 73 ปี

**พระอิสริยยศ**
 20 มิถุนายน พ.ศ. 2452 – 7 พฤศจิกายน พ.ศ. 2470 : หม่อมเจ้าอาภัสสรวงศ์- 8 พฤศจิกายน พ.ศ. 2470 – 24 ตุลาคม พ.ศ. 2525 : พระวรวงศ์เธอ พระองค์เจ้าอาภัสสรวงศ์

**เครื่องราชอิสริยาภรณ์**

**พงศาวลี**

**อ้างอิง**
หมวดหมู่:พระวรวงศ์เธอ
หมวดหมู่:พระองค์เจ้าชาย
หมวดหมู่:พระองค์เจ้ายก
หมวดหมู่:ราชสกุลภาณุพันธุ์
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:บุคคลจากโรงเรียนเทพศิรินทร์
อีกครั้ง

อีกครั้ง (Once More) เป็นภาพยนตร์ไทยที่ออกฉายในปี พ.ศ. 2529 กำกับโดยหม่อมเจ้าทิพยฉัตร ฉัตรชัย เป็นภาพยนตร์เรื่องที่สองที่ธงไชย แมคอินไตย์ กลับมาแสดงคู่กับอัญชลี จงคดีกิจ หลังจากภาพยนตร์เรื่องก่อนหน้า ด้วยรักคือรัก (2528) ประสบความสำเร็จสูงสุด
ดนตรีประกอบภาพยนตร์ ใช้เพลงจากอัลบั้ม "หนึ่งเดียวคนนี้" และชุดที่สอง "สะดุดรัก" ของอัญชลี จงคดีกิจ ที่เป็นเพลงฮิตในขณะนั้น

**อ้างอิง**
  เรื่องย่อภาพยนตร์ อีกครั้ง date=2008-01-29 
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2529
หมวดหมู่:ภาพยนตร์ที่กำกับโดย หม่อมเจ้าทิพยฉัตร ฉัตรชัย
หมวดหมู่:ภาพยนตร์รัก
ด้วยรักและผูกพัน

ด้วยรักและผูกพัน เป็นภาพยนตร์ไทยที่ออกฉายในปี พ.ศ. 2529 กำกับโดยหม่อมเจ้าทิพยฉัตร ฉัตรชัย นำแสดงโดยธงไชย แมคอินไตย์ คู่กับกาญจนา จินดาวัฒน์ แรงบันดาลที่ท่านทิพย์หยิบเราหนังเรื่องนี้มาทำ เพราะทรงประทับใจกับหนังฝรั่งเรื่องหนึ่งที่ชื่อ Over the Brooklyn Bridge ซึ่งฉายไปแล้วเมื่อ ปี ค.ศ. 1984 ก่อนหนังเรื่องนี้จะออกฉายสองปี 

**บทบาท**
 ธงไชย แมคอินไตย์ รับบทเป็น นฤนาท- กาญจนา จินดาวัฒน์  รับบทเป็น พัชรี- กำธร สุวรรณปิยะศิริ รับบทเป็น ลุงพฤกษ์- จารุวรรณ ปัญโญภาส รับบทเป็น แม่นฤนาท- ชนาภา นุตาคม รับบทเป็น จิตราภา

**สถานที่ถ่ายทำ**
ภาพยนตร์ถ่ายทำที่เมืองเจนีวาและโลซาน ประเทศสวิตเซอร์แลนด์ โดยฉากเปิดเรื่องถ่ายทำที่ริมทะเลสาบเลม็องและที่มหาวิทยาลัยโลซาน ซึ่งระบุในภาพยนตร์ว่าเป็นสถานศึกษาที่พระบาทสมเด็จพระเจ้าอยู่หัว รัชกาลที่ 9 ทรงศึกษาเมื่อทรงพระเยาว์

**บทเพลงในภาพยนตร์**
ดนตรีประกอบภาพยนตร์ ใช้เพลงจากอัลบั้ม "หาดทราย สายลม สองเรา" ของธงไชย แมคอินไตย์ ที่วางจำหน่ายเมื่อ พ.ศ. 2529 ซึ่งเป็นเพลงฮิตในขณะนั้น คือเพลง "ด้วยรักและผูกพัน" ซึ่งเป็นเพลงเดียวกับชื่อภาพยนตร์ และ "บันทึกหน้าสุดท้าย"

**เรื่องย่อ**
ด้วยรักและผูกพัน เปิดขึ้น ณ ประเทศสวิสเซอร์แลนด์ ในคณะของนักท่องเที่ยว โดยมี นฤนาทช่างภาพสมัครเล่น อยู่ในกลุ่มทัวร์นี้ด้วย และ มี ดาราละครีทีวี เป็น ไกด์นำทัวร์ ที่ชื่อ พัชรีด้วยสถานที่อันแสนสวยของประเทศสวิสเซอร์แลนด์ ด้วยบรรยากาศรอบด้านที่โรแมนติก ทำให้ นฤนาท ตื่นเต้นไปกับทุกสถานที่ ที่ถูกพาไป ชัดเตอร์จากกล้องของเขา ถูกกดอย่างไม่หยุดยั้ง โดยไม่คำนึงว่าจะเสียดายฟิล์มเลยแม้แต่น้อย และ ด้วย ภวังค์ที่กำลังตกอยู่กับภาพที่สวยงามและโรแมนติกนี่เอง ทำให้ นฤนาท เผลอไปถ่ายภาพของ พัชรี เข้าโดยไม่ตั้งใจ เพราะมองเห็น ความสวยที่ควบคู่กลมกลืนไปกับธรรมชาติ แต่ พัชรี ไม่พอใจเพราะถือตัว ตัวเองเป็นดารา และมีความขัดใจกันเกิดขึ้น แต่ นฤนาทพยายามตื้อพัชรีแทบทุกวัน จนทั้งสองมีความรักต่อกัน เมื่อ รักเข้าใจในรัก นฤนาท จึงชวนพัชรีกลับเมืองไทยด้วยกันและอยู่ด้วยกันฉันสามีภรรยา โดย นฤนาทใฝ่ฝันที่จะทำหนังสือสารคดีการท่องเที่ยวเป็นของตัวเองสักเล่ม แต่ต้องใช้เงินทุน มาก เขา จึงไปขอปรึกษากับลุงเพื่อขอยืมเงินมาลงทุน แต่ลุงปฏิเสธ เพราะเห็นว่า นฤนาท ทำไปเพื่อ ต้องการสร้างอนาคตกับ พัชรีคนรัก ซึ่ง ลุงของเขา ไม่ต้องการให้เป็นเช่นนั้น เพราะ ลุงมีเป้าหมายที่จะให้ นฤนาท แต่งกับ คนที่ลุงเลือกเอาไว้แล้ว แต่ นฤนาทไม่ยอม ลุงจึงปฏิเสธที่จะให้เงินยืมมาลงทุน เป็นผลให้ความฝันของนฤนาทต้องล้มลงทั้งยืน พัชรี สงสาร นฤนาท มากที่เขาผิดหวัง จึง ขอแยกทางกับ นฤนาท แล้วหนีกลับสวิส เพื่อจะให้ นฤนาท ยอมแต่งงานกับคนที่ลุงอยากให้แต่ง และ ลุงจะได้ ยอมให้เงินนฤนาทมาลงทุน แม้ พัชรี จะเลิกราไปแล้ว แต่ นฤนาท ก็ยังไม่ยอมที่จะแต่งงานกับคนที่ลุงหาให้ จนกระทั่ง เมื่อวันหมั้นมาถึง นฤนาท ยังคงปฏิเสธเสียงแข็ง อย่างไรก็ไม่ยอม จนเกิดเหตุทะเลาะกันอย่างรุนแรง สุดท้าย ลุง เป็นฝ่ายใจอ่อน ยอมให้กับนฤนาท และ ยอมรับ พัชรี เป็นหลานสะใภ้ นฤนาท จึงรีบบินไป นำตัวของพัชรีกลับมาอยู่เมืองไทยอย่างมีความสุข

**อ้างอิง**
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2529
หมวดหมู่:ภาพยนตร์ที่กำกับโดย หม่อมเจ้าทิพยฉัตร ฉัตรชัย
หมวดหมู่:ภาพยนตร์รัก
หมวดหมู่:ภาพยนตร์ที่มีฉากในประเทศสวิตเซอร์แลนด์
หมวดหมู่:ภาพยนตร์ที่ถ่ายทำในประเทศสวิตเซอร์แลนด์
หมวดหมู่:ภาพยนตร์ที่กำกับโดย หม่อมเจ้าทิพยฉัตร ฉัตรชัย

ภาพยนตร์ที่กำกับโดย หม่อมเจ้าทิพยฉัตร ฉัตรชัย
ทิพยฉัตร ฉัตรชัย
พระพุทธเจ้าหลวง

พระพุทธเจ้าหลวง เป็นสมัญญานามที่ใช้สำหรับอ้างถึงพระมหากษัตริย์ที่สวรรคตแล้ว โดยเฉพาะกับพระมหากษัตริย์ในประวัติศาสตร์ไทย เช่น เมื่อสมเด็จพระเจ้าปราสาททองสวรรคต จึงมีการเรียกพระองค์ว่า สมเด็จพระพุทธเจ้าหลวงปราสาททอง
ต่อมาเมื่อพระบาทสมเด็จพระจุลจอมเกล้าเจ้าอยู่หัวสวรรคต ก็มีการถวายสมัญญานามแด่พระองค์ว่า พระพุทธเจ้าหลวง จึงทำให้ประชาชนเข้าใจกันว่า พระพุทธเจ้าหลวงหมายถึงพระบาทสมเด็จพระจุลจอมเกล้าเจ้าอยู่หัวเพียงพระองค์เดียว
นอกจากนี้ พระเจ้าหลวง ก็ยังหมายถึง พระมหากษัตริย์ที่สละราชสมบัติแล้วแต่ยังทรงพระชนม์

**อ้างอิง**
 ส. พลายน้อย. สารานุกรมประวัติศาสตร์ไทย. กรุงเทพ: พิมพ์คำ, 2553.

**ดูเพิ่ม**
 ไท่ช่างหฺวัง - พระเจ้าหลวงในวัฒนธรรมจีน
หมวดหมู่:พระมหากษัตริย์
ฟุตบอลชิงถ้วยพระราชทานประเภท ข. ประจำปี 2551

การแข่งขันฟุตบอลถ้วยพระราชทาน ถ้วย ข ของประเทศไทย จัดขึ้นระหว่างวันที่ 20 พ.ย. - 17 ธ.ค. 2551 โดยมีจำนวนทีมที่เข้าร่วมการแข่งขันทั้งสิ้น 19 ทีม แบ่งการแข่งขันออกเป็น 5 สายในรอบแรก ทีมที่ได้อันดับที่หนึ่งและสองของแต่ละสาย จะได้เข้ารอบต่อไป โดยในรอบแรกทำการแข่งขันที่ สนามกีฬากลางจังหวัดพระนครศรีอยุธยา , สนามสมาคมธำรงไทยสโมสร และสนามวิทยาลัยนอร์ทกรุงเทพ ส่วนในรอบสอง สาย ก ทำการแข่งขันที่ สนามวิทยาลัยนอร์ทกรุงเทพ ส่วน สาย ข ทำการแข่งขันที่ สนามกีฬากลางจังหวัดพระนครศรีอยุธยา
ในรอบรองชนะเลิศ และ รอบชิงชนะเลิศ ทำการแข่งขันที่ สนามกีฬากลางจังหวัดพระนครศรีอยุธยา

**รายชื่อสโมสร**

**รอบแรก**

**สาย 1**
 ธ.อาคารสงเคราะห์ ชนะผ่าน อัสสัมชัญ ธนบุรี

**สาย 2**

**สาย 3**

**สาย 4**

**สาย 5**

**รอบสอง**

**สาย ก**
 ม.รังสิต ชนะผ่าน ม.ราชภัฏเทพสตรี ลพบุรี- ธ.อาคารสงเคราะห์ ชนะผ่าน ม.ราชภัฏเทพสตรี ลพบุรี- ว.นอร์ทกรุงเทพ ชนะผ่าน ม.ราชภัฏเทพสตรี ลพบุรี

**สาย ข**
 ม.เกษตรศาสตร์ และ ม.ราชภัฏนครสวรรค์ เข้ารอบ (ใช้วิธีจับสลากหาทีมเข้ารอบ)

**รอบ Knock-Out**
ม.รังสิต, ว.นอร์ทกรุงเทพ, ม.เกษตรศาสตร์ และ ม.ราชภัฏนครสวรรค์ เลื่อนชั้นขึ้น ไทยลีก ดิวิชัน 2
หมวดหมู่:การแข่งขันฟุตบอลในประเทศไทย
หมวดหมู่:ฟุตบอลในประเทศไทยปี พ.ศ. 2551
หมวดหมู่:ฟุตบอลในประเทศไทยปี พ.ศ. 2552
เอสเอ็มอี

เอสเอ็มอี (Small and Medium Enterprises; SME) หมายถึง วิสาหกิจขนาดกลางและขนาดย่อม ส่วนใหญ่ในต่างประเทศจะใช้สินทรัพย์ถาวรและจำนวนของการจ้างงาน รวมไปถึงทุนที่ใช้ในการจดทะเบียน ยอดในการขายสินค้าหรือ เงินทุนเป็นหลักเกณฑ์ในการวัดว่า กิจการใดเป็นกิจการขนาดกลาง กิจการใดเป็นกิจการขนาดย่อม แต่ในส่วนของประเทศไทย จะใช้ มูลค่าสินทรัพย์ถาวรรวมกับที่ดิน เป็นเกณฑ์ในการวัดว่า กิจการใดเข้าข่าย วิสาหกิจขนาดกลางและขนาดย่อม
ปลาหิมะ

ปลาหิมะ (sablefish, sable, black cod, butterfish, bluefish, candlefish, coal cod; ギンダラ; /กิน-ดะ-ระ/; Anoplopoma fimbria) เป็นชื่อทางการค้าที่เรียกปลาชนิดหนึ่ง ที่อยู่ในวงศ์ปลาหิมะ (Anoplopomatidae) จัดเป็นปลาเพียงชนิดเดียวที่อยู่ในสกุล Anoplopoma
ปลาหิมะ เป็นปลาที่อาศัยอยู่ในน้ำลึกประมาณ 300–3,500 เมตร บริเวณมหาสมุทรแปซิฟิกเหนือจนถึงทะเลญี่ปุ่นในแถบที่พื้นทะเลเป็นโคลน เป็นปลาที่เจริญเติบโตช้า วางไข่ได้เมื่ออายุ 10 ปี อายุยืน ความยาวสูงสุดที่พบประมาณ 2.2 เมตร น้ำหนัก 120 กิโลกรัม กินปลาหมึก, กุ้ง, ปู และปลาเป็นอาหาร
ปลาหิมะ เป็นปลาเนื้อสีขาว เนื้อนิ่ม รสชาติกลมกล่อม เนื้อมีลักษณะคล้ายเนื้อปลากะพงขาว แต่เนื้อปลาหิมะจะมีไขมันผสมอยู่สูงกว่า เนื้อของมันสามารถใช้ประกอบอาหารได้หลายประเภทเช่น ต้ม, ย่าง, อบ, ทอด รวมถึง รับประทานสดเป็นซาชิมิ โดยเป็นเนื้อปลาที่มีราคาแพงในญี่ปุ่น
คุณค่าทางสารอาหาร เนื้อปลาหิมะอุดมไปด้วยกรดไขมันโอเมก้า เช่น กรดไขมันโอเมกา-3 ที่มีประโยชน์แก่ร่างกาย 

**อ้างอิง**

**แหล่งข้อมูลอื่น**
หมวดหมู่:วงศ์ปลาหิมะ
หมวดหมู่:ปลาเศรษฐกิจ
หมวดหมู่:ปลาชนิดเดียว
อะโดบี อินทิเกรทิดรันไทม์

อะโดบี อินทิเกรทิดรันไทม์ (Adobe Integrated Runtime) หรือเรียกโดยย่อว่า อะโดบี แอร์ (Adobe AIR) เป็นชุดคำสั่งรุ่นเฉพาะใช้งานที่ทำงานได้ข้ามระบบปฏิบัติการสำหรับการสร้าง Rich Internet Application (RIA) โดยใช้เทคโนโลยีหลายอย่างประกอบกัน เช่น อะโดบี แฟลช, Adobe Flex, HTML และ AJAX
บริษัทอะโดบีออกอินทิเกรทิดรันไทม์ รุ่น public preview (ในขณะนั้นใช้ชื่อว่า Apollo) เมื่อวันที่ 19 มีนาคม 2007 ก่อนจะเปลี่ยนชื่อเป็นแอร์ ในวันที่ 10 มิถุนายน 2007 และออกรุ่น public beta ในวันเดียวกัน หลังจากนั้นอะโดบีออกรุ่น public beta 2 ในวันที่ 1 ตุลาคม 2007  public beta 3 ซึ่งเป็นรุ่นล่าสุดเมื่อวันที่ 12 ธันวาคม 2007 และรุ่นสมบรูณ์ออกเมื่อ วันที่ 25 กุมภาพันธ์ 2008
ปัจจุบันรุ่นปัจจุบันของแอร์ ทำงานได้บนระบบปฏิบัติการไมโครซอฟท์ วินโดวส์, แมคโอเอสเท็น และ ลินุกซ์ โดยล่าสุด เมื่อเดือน กุมภาพันธ์ 2009 อะโดบีได้เปิดเผยตัวเลขการติดตั้งของ อะโดบี อินทิเกรทิดรันไทม์ ครบ 100 ล้านครั้งแล้ว
ตอนนี้รุ่นสมบูรณ์ได้แบ่งการพัฒนาออกเป็น 3 รูปแบบการพัฒนาคือ
*1. Adobe AIR for AJAX : ตัวนี้พัฒนาบน Adobe Dreamwaver CS3 แต่ต้องลงตัว Update เพิ่ม และมีตัว SDK ที่ให้คุณเอาไปเขียนเพิ่มเอง
*2. Adobe AIR for Flash : ตัวนี้พัฒนาบน Adobe Flash CS3 ซึ่งต้องลงตัว Update เพิ่มจึงจะสามารถใช้งานได้
*3. Adobe AIR for Flex : ตัวนี้พัฒนาบน Adobe Flex ถ้าคุณติดตั้ง เวอร์ชัน 3.0.1 ขึ้นไปมีการรวมโค้ดไว้แล้วไม่ต้องติดตั้งอะไรเพิ่มเติม

**เทคโนโลยีที่คล้ายกันในภาษาอื่นๆ**
 JavaFX ของซัน ไมโครซิสเต็มส์- XUL, XULRunner และ Mozilla Prism จาก Mozilla Foundation- Microsoft Silverlight ของไมโครซอฟท์

**รายการอ้างอิง**

**แหล่งข้อมูลอื่น**
  เว็บไซต์อย่างเป็นทางการของ Adobe AIR-  เว็บไซต์ Adobe Labs ที่ให้ดาวน์โหลด Adobe AIR รุ่นทดลองใหม่ๆ ไปลองใช้ date=2011-04-24 -  วิกิของ Adobe AIR date=2013-04-24 -  บล็อกสอนการใช้งาน Adobe AIR เป็นภาษาไทย date=2008-01-21 -  Blog ภาษาไทยรวมข่าว, วิดีโอและเทคนิคในการใช้งาน Adobe AIR และ Adobe Flex date=2011-03-19 -  Fan Page ของ Flex Blog บน Facebook 
หมวดหมู่:ซอฟต์แวร์ของอะโดบี
หมวดหมู่:ซอฟต์แวร์
หมวดหมู่:ส่วนต่อประสานโปรแกรมประยุกต์
ไมโครซอฟต์ ซิลเวอร์ไลต์

ไมโครซอฟท์ซิลเวอร์ไลท์ (Microsoft Silverlight) เป็นโปรแกรมเสริมสำหรับโปรแกรมค้นดูเว็บ เบื้องต้นถูกออกเผยแพร่เพื่อให้นักพัฒนาซอฟต์แวร์ใช้สำหรับพัฒนาโปรแกรมเว็บที่อาจมีส่วนประกอบอย่าง แอนิเมชัน ภาพกราฟิกส์เวกเตอร์ การใส่ภาพยนตร์และเสียง เป็นต้น ต่อมาได้ถูกปรับปรุงให้ใช้ได้กับชุดเครื่องมือพัฒนาโปรแกรม ไมโครซอฟท์ วิชวลสตูดิโอ และสนับสนุนบางส่วนของ ดอตเน็ตเฟรมเวิร์ก เพื่อให้สามารถไปใช้ในการพัฒนาโปรแกรมเว็บที่มีคุณสมบัติใกล้เคียงกับโปรแกรมที่ถูกใช้งานบนคอมพิวเตอร์ (Rich Internet application) หรือโปรแกรมทางธุรกิจทั่วไป (Line of business Application) เป็นคู่แข่งของผลิตภัณฑ์อย่าง Adobe Flash, JavaFX และ Apple QuickTime
เดิมนั้น Silverlight ถูกพัฒนาใต้รหัส Windows Presentation Foundation/Everywhere (WPF/E)  ปัจจุบันออกรุ่น 1.0 เมื่อ 20 พฤศจิกายน 2007 โดยทำงานได้บนไมโครซอฟท์ วินโดวส์ และ Mac OS X ส่วนลินุกซ์นั้นมีโครงการโอเพนซอร์สอย่าง Moonlight กำลังพัฒนาอยู่
ในรุ่นถัดไป Silverlight 2.0 (ถูกแนะนำต่อสาธารณชนเมือ 19 ตุลาคม 2008) สนับสนุนบางส่วนของ ดอตเน็ตเฟรมเวิร์ก นักพัฒนาสามารถใช้ภาษาบนดอตเน็ตในการพัฒนาแอปพลิเคชันได้นอกเหนือไปจากจาวาสคริปต์ที่ใช้ใน Silverlight 1.0
Silverlight 3.0 ถูกแนะนำต่อสาธารณชนในงาน MIX09 ได้เพิ่มเติมส่วนสำคัญเช่น Navigation เฟรมเวิร์ก, Controls สำคัญๆเช่น DataGrid, ความสามารถในการใช้งานข้างนอก โปรแกรมค้นดูเว็บ เพื่อให้เหมาะสมในการนำไปใช้พัฒนาโปรแกรมทางธุรกิจทั่วไป 
Silverlight 4.0 ถูกแนะนำต่อสาธารณชนในงานเปิดตัว Visual Studio 2010 นอกจาก Controls ใหม่ๆที่ถูกเพิ่มเติมแล้วยังถูกปรับปรุงเพื่อให้ใช้งานร่วมกับ เครื่องพิมพ์ คลิปบอร์ด เว็บแคมและไมโครโฟน

**ดูเพิ่ม**
 Windows Presentation Foundation- ดอตเน็ตเฟรมเวิร์ก- Adobe Flash

**แหล่งข้อมูลอื่น**
  เว็บไซต์อย่างเป็นทางการ -  ไมโครซอฟท์ส่งซิลเวอร์ไลท์ชนแฟลชจากอะโดบี date=2007-07-02  ข่าวจากผู้จัดการ
หมวดหมู่:ซอฟต์แวร์ในปี พ ศ. 2550
หมวดหมู่:ซอฟต์แวร์ของไมโครซอฟท์
หมวดหมู่:เอพีไอของไมโครซอฟท์
หมวดหมู่:ซอฟต์แวร์บนซิมเบียน
ริชอินเทอร์เน็ตแอปพลิเคชัน

ริชอินเทอร์เน็ตแอปพลิเคชัน (Rich Internet Application: RIA) เป็นเว็บแอปพลิเคชันที่มีความสามารถของเดสก์ท็อปแอปพลิเคชัน โดยทั่วไปแล้ว RIA จะทำงานที่เกี่ยวข้องกับส่วนติดต่อผู้ใช้บนเครื่องของผู้ใช้ แต่จะเก็บข้อมูลต่างๆ (เช่น สถานะของโปรแกรม) ไว้บนแอปพลิเคชันเซิร์ฟเวอร์
โดยปกติแล้ว RIA จะ- รันในเว็บเบราว์เซอร์ หรือไม่ต้องติดตั้งซอฟต์แวร์เพิ่มเติมเป็นพิเศษ- ทำงานบนเครื่องของผู้ใช้ในสภาพแวดล้อมที่จำกัด (sandbox) ด้วยเหตุผลด้านความปลอดภัย

**เทคโนโลยี RIA ในปัจจุบัน**
ในปัจจุบันมีเทคโนโลยีหลายชนิดจากผู้พัฒนาหลายราย ที่อาจนับได้ว่าเป็น RIA- AJAX- Adobe Flash, Adobe Flex และ Adobe AIR- OpenLaszlo- JavaFX- จาวาแอพเพล็ต- Microsoft Silverlight- ActiveX- Magic Software

**อ้างอิง**
 http://www.w3.org/2006/rwc/Activity.html
หมวดหมู่:ริชอินเทอร์เน็ตแอปพลิเคชัน
หมวดหมู่:เว็บ 2.0
แอมโบรสแห่งมิลาน

นักบุญแอมโบรสแห่งมิลาน (Ambrose of Milan; Ambrosius; Ambrogio) (ราว ค.ศ. 337 ถึง ค.ศ. 340-344 เมษายน ค.ศ. 397) เป็นบาทหลวงชาวโรมันดำรงตำแหน่งบิชอปแห่งมิลาน ซึ่งมีบทบาทสำคัญในคริสตจักรในคริสต์ศตวรรษที่ 4 นักบุญแอมโบรสเป็นหนึ่งในสี่คนแรกของนักปราชญ์แห่งคริสตจักร

**ประวัติ**

**ชีวิติเบื้องต้น**
แอมโบรสเกิดในครอบครัวคริสตชน ระหว่างปึ ค.ศ. 337 ถึง ค.ศ. 340 - 344 และเติบโตขึ้นที่เมืองเทรียร์ จักรวรรดิโรมัน เป็นลูกของเจ้าหน้าที่ของจังหวัดแกลเลีย นาร์โบเนนซิส (Gallia Narbonensis) มารดาของแอมโบรสเป็นสตรีผู้มีปัญญาและมีมีศรัทธาศาสนาแรงกล้า เล่ากันว่าเมื่อแอมโบรสยังเป็นทารกนอนในเปลก็มึฝูงผึ้งมาเกาะหน้า ก่อนจะบินไปผึ้งก็ทิ้งน้ำผึ้งไว้หยดหนึ่ง บิดาของแอมโบรสถือว่าเป็นสัญลักษณ์ว่าเมื่อแอมโบรสโตขึ้นก็จะเป็นผู้มีฝีปากดี ฉะนั้นรูปของแอมโบรสจึงมักมีผึ้งหรือรังผึ้งเป็นสัญลักษณ์ 
พ่อของแอมโบรสเสียชีวิตตั้งแต่แอมโบรสยังเป็นเด็ก เมี่อโตขึ้นมาแอมโบรสก็มีอาชีพตามพ่อ หลังจากที่ได้รับการศึกษาที่กรุงโรม ทางวรรณกรรม นิติศาสตร์ และวาทศิลป์ แม่ทัพแอนิเชียส โพรบัส (Anicius Probus) มอบตำแหน่งในสภาให้แต่ต่อมาราวปึ ค.ศ. 372 ก็แต่งตั้งแอมโบรสให้เป็นผู้ปกครองลีกูเรีย และเอมิเลียซึ่งมีเมืองหลวงอยู่ที่มิลานซึ่งในขณะนั้นเป็นเมืองหลวงที่สองรองจากโรม แอมโบรสเป็นนักปกครองที่ดีและไม่นานก็เป็นที่นิยม

**บิชอปแห่งมิลาน**
มุขมณฑลมิลานขณะนั้นมึความเขัดแย้งกันระหว่างผู้สนับสนุนแนวคิดตรีเอกภาพ และผู้สนับสนุนลัทธิเอเรียส เมื่ออ็อกเซ็นเทียส บิชอปแห่งมิลานถึงแก่กรรมในปี ค.ศ. 374 ผู้สนับสนุนลัทธิเอเรียสก็ท้าทายการตั้งบิชอปคนใหม่ แอมโบรสจึงเดินทางไปที่มหาวิหารมิลานซึ่งเป็นที่เลือกตั้งเพื่อจะไปควบคุมสถานะการณ์เพื่อไม่ให้มีเหตุการณ์ร้ายเกิดขึ้น ขณะที่แอมโบรสกำลังปราศัยอยู่ก็ถูกขัดจังหวะโดยเสียงตะโกนจากที่ประชุมกันต่อ ๆ กันไปให้ “แอมโบรสเป็นบิชอป” แอมโบรสจึงถูกเลือกให้เป็นบิชอปโดยที่ประชุม
แอมโบรสเองสนับสนุนความเชื่อเรื่องตรีเอกภาพ แต่ก็ยอมรับลัทธิเอเรียสเพราะมีความเข้าใจในทฤษฏีทางเทววิทยาของลัทธิเอเรียส ตอนแรกแอมโบรสก็ไม่ยอมรับตำแหน่งเป็นบิชอปเพราะไม่รู้สึกว่าพร้อม แอมโบรสเองไม่เคยรับบัพติศมาและไม่มีการศึกษาทางเทววิทยามาก่อน พอได้รับแต่งตั้งแอมโบรสก็หนีไปซ่อนที่บ้านเพื่อนร่วมงาน แต่เมื่อเพื่อนได้รับจดหมายจากจักรพรรดิโรมันชื่นชมในการแต่งตั้งแอมโบรสเป็นบิชอปก็จำต้องให้แอมโบรสมอบตัว ไม่ถึงอาทิตย์หลังจากนั้นแอมโบรสก็รับบัพติศมา รับศีลอนุกรม และรับตำแหน่งเป็นบิชอปแห่งมิลาน
พอเป็นบิชอป แอมโบรสก็บำเพ็ญตัวอย่างนักบวช โดยยกเงินให้คนยากจน, ยกที่ดินทั้งหมดให้คนอื่น เหลือบางส่วนให้นักบุญมาร์เซลลินา (St Marcellina) น้องสาว และมอบการดูแลครอบครัวให้น้องชาย บิชอปแอมโบรสมีงานเขียนมากมายรวมทั้งศาสตรนิพนธ์ชื่อ  “ความดีของความตาย” (The Goodness Of Death)

**อ้างอิง**

**แหล่งข้อมูลอื่น**
ไฟล์:Francisco de Zurbarán 032.jpg|thumb|right|200px|“นักบุญแอมโบรสแห่งมิลาน” โดยฟรันซิสโก ซูร์บาราน-  Writings of St. Ambrose (งานเขียนของนักบุญแอมโบรส) date=2008-09-17 -  Official Catholic Encyclopedia Live Article on St. Ambrose (นักบุญแอมโบรส (Catholic Encyclopedia))-  Early Christian writings: Letters of St. Ambrose of Milan (งานเขียนคริสเตียนยุคแรก: จดหมายของนักบุญแอมโบรสแห่งมิลาน) date=2008-06-11 -   Christian Classics Ethereal Library, Works of Ambrose of Milan (งานของนักบุญแอมโบรส (Christian Classics Ethereal Library))-  Hymni Ambrosii (latin)
397
หมวดหมู่:นักบุญชาวโรมัน
หมวดหมู่:นักบุญในคริสต์ศตวรรษที่ 4
หมวดหมู่:นักปราชญ์แห่งคริสตจักร
หมวดหมู่:ปิตาจารย์แห่งคริสตจักร
หมวดหมู่:บุคคลจากเทรียร์
วูสเตอร์อะแคเดมี

วูสเตอร์อะแคเดมี (Worcester Academy) เป็นโรงเรียนสหศึกษา ตั้งอยู่ในเมืองวูสเตอร์ รัฐแมสซาชูเซตส์ สหรัฐอเมริกา มีพื้นที่ 67 เอเคอร์ แบ่งเป็นโรงเรียนชั้นกลาง (ป. 6 - ม. 2) มีนักเรียนประมาณ 150 คน และโรงเรียนชั้นบน (ม. 3 - ม. 6 และ PG) มีนักเรียนประมาณ 500 คน มีนักเรียนนานาชาติประมาณ 80 คน มาจาก 10 ประเทศ
หมวดหมู่:โรงเรียน
แม่แบบ:เหตุการณ์ปัจจุบัน/2551 กุมภาพันธ์ 11

* ทหารฝ่ายต่อต้านรัฐบาลติมอร์-เลสเตใช้กำลังบุกโจมตีบ้านพักของผู้นำรัฐบาล นายฌูแซ รามุช-ออร์ตา ประธานาธิบดีถูกยิงได้รับบาดเจ็บ ในขณะที่นายชานานา กุฌเมา นายกรัฐมนตรีไม่ได้รับบาดเจ็บใดๆ  (CNN)- สมบัติประจำชาติหมายเลข 1 ของเกาหลีใต้ ประตูนัมแด ถูกไฟไหม้ได้รับความเสียหายอย่างหนัก   (ผู้จัดการ)
}
นักกิจกรรมบำบัด

นักกิจกรรมบำบัด (Occupational therapist) หมายถึง บุคคลที่ทำหน้าที่ประเมินและรักษาสำหรับบุคคลที่ไม่สามารถทำกิจกรรมในชีวิตประจำวันได้ เนื่องจากอาการเจ็บป่วย บาดเจ็บ หรือสถานการณ์อื่นๆ และช่วยให้บุคคลเหล่านั้นกลับมามีทักษะในการทำงานที่เคยหายไปอีกครั้ง นอกจากนี้ยังช่วยพัฒนาความสามารถและทักษะทางสังคม และพึ่งพาตนเองในการทำงานต่างๆในชีวิตประจำวัน ซึ่งเป็นการส่งเสริมให้มีสุขภาพและความเป็นอยู่ที่ดี

**ดูเพิ่ม**
 กิจกรรมบำบัด
หมวดหมู่:อาชีพ
หมวดหมู่:เวชศาสตร์ฟื้นฟู
หมวดหมู่:วิทยาศาสตร์สุขภาพ
หมวดหมู่:วิชาชีพทางด้านสาธารณสุข
หมวดหมู่:การบำบัด
ประเทศชิลีในโอลิมปิกฤดูร้อน 1896

ประเทศชิลี เข้าร่วมแข่งขันกีฬาโอลิมปิกฤดูร้อน ครั้งที่ 1 ค.ศ. 1896 (พ.ศ. 2439) ณ กรุงเอเธนส์ ประเทศกรีซ ระหว่างวันที่ 6-15 เมษายน พ.ศ. 2439 คณะกรรมการโอลิมปิกแห่งประเทศชิลีได้ส่ง หลุยส์ ซูแบร์กาโซซ์ เข้าแข่งขันใน 2 ชนิดกีฬา ผลการแข่งขันครั้งนี้ประเทศชิลีไม่ได้รับเหรียญรางวัลเลย

**กรีฑา**

**จักรยาน**

**ดูเพิ่ม**
 ประเทศชิลีในโอลิมปิก- รายชื่อผู้เชิญธงชาติชิลีในโอลิมปิก- รายชื่อนักกีฬาชิลีที่ได้รับเหรียญรางวัลโอลิมปิก

**อ้างอิง**

**แหล่งข้อมูลอื่น**
 games=1896 Summer Olympics - games=1896 Summer Olympics 

ชิลี
ประเทศเยอรมนีในโอลิมปิกฤดูร้อน 1896

ประเทศเยอรมนี เข้าร่วมแข่งขันกีฬาโอลิมปิกฤดูร้อน ครั้งที่ 1 ค.ศ. 1896 (พ.ศ. 2439) ณ กรุงเอเธนส์ ประเทศกรีซ ระหว่างวันที่ 6-15 เมษายน พ.ศ. 2439 คณะกรรมการโอลิมปิกแห่งประเทศเยอรมนีได้ส่งทีมนักกีฬาเข้าแข่งขันทั้งหมด 19 คน ใน 6 ชนิดกีฬา ผลการแข่งขันครั้งนี้ประเทศเยอรมนีได้รับเหรียญรางวัลแบ่งเป็น 6 เหรียญทอง 5 เหรียญเงิน และ 2 เหรียญทองแดง รวมทั้งหมด 13 เหรียญ

**นักกีฬาที่ได้รับเหรียญรางวัล**

**จำนวนผู้เข้าแข่งขัน**

**กรีฑา**
ประเภทลู่และถนน
ประเกทลาน

**จักรยาน**

**ยิมนาสติก**

**เทนนิส**

**ยกน้ำหนัก**

**มวยปล้ำ**

**ดูเพิ่ม**
 ประเทศเยอรมนีในโอลิมปิก- รายชื่อผู้เชิญธงชาติเยอรมนีในโอลิมปิก- รายชื่อนักกีฬาเยอรมนีที่ได้รับเหรียญรางวัลโอลิมปิก

**อ้างอิง**

**แหล่งข้อมูลอื่น**
 games=1896 Summer Olympics - games=1896 Summer Olympics 

เยอรมนี
ประเทศฝรั่งเศสในโอลิมปิกฤดูร้อน 1896

ประเทศฝรั่งเศส เข้าร่วมแข่งขันกีฬาโอลิมปิกฤดูร้อน ครั้งที่ 1 ค.ศ. 1896 (พ.ศ. 2439) ณ กรุงเอเธนส์ ประเทศกรีซ ระหว่างวันที่ 6-15 เมษายน พ.ศ. 2439 คณะกรรมการโอลิมปิกแห่งประเทศฝรั่งเศสได้ส่งทีมนักกีฬาเข้าแข่งขันทั้งหมด 11 คน ใน 6 ชนิดกีฬา ผลการแข่งขันครั้งนี้ประเทศฝรั่งเศสได้รับเหรียญรางวัลแบ่งเป็น 5 เหรียญทอง 4 เหรียญเงิน และ 2 เหรียญทองแดง รวมทั้งหมด 11 เหรียญ

**นักกีฬาที่ได้รับเหรียญรางวัล**

**จำนวนผู้เข้าแข่งขัน**

**กรีฑา**
ประเภทลู่และถนน
ประเกทลาน

**จักรยาน**

**ฟันดาบ**

**ยิมนาสติก**

**ยิงปืน**

**เทนนิส**

**ดูเพิ่ม**
 ประเทศฝรั่งเศสในโอลิมปิก- รายชื่อผู้เชิญธงชาติฝรั่งเศสในโอลิมปิก- รายชื่อนักกีฬาฝรั่งเศสที่ได้รับเหรียญรางวัลโอลิมปิก

**อ้างอิง**

**แหล่งข้อมูลอื่น**
 games=1896 Summer Olympics - games=1896 Summer Olympics 

ฝรั่งเศส
สหราชอาณาจักรในโอลิมปิกฤดูร้อน 1896

สหราชอาณาจักร เข้าร่วมแข่งขันกีฬาโอลิมปิกฤดูร้อน ครั้งที่ 1 ค.ศ. 1896 (พ.ศ. 2439) ณ กรุงเอเธนส์ ประเทศกรีซ ระหว่างวันที่ 6-15 เมษายน พ.ศ. 2439 คณะกรรมการโอลิมปิกแห่งสหราชอาณาจักรได้ส่งทีมนักกีฬาเข้าแข่งขันทั้งหมด 10 คน ใน 7 ชนิดกีฬา ผลการแข่งขันครั้งนี้สหราชอาณาจักรได้รับเหรียญรางวัลแบ่งเป็น 2 เหรียญทอง 3 เหรียญเงิน และ 2 เหรียญทองแดง รวมทั้งหมด 7 เหรียญ อย่างไรก็ตาม เหรียญทองและเหรียญทองแดงที่จากเทนนิสประเภทคู่ ซึงจอร์จ เอส โรเบิร์ตสัน และ จอห์น ปิอุส โบลันด์เป็นส่วนหนึ่งของทีมผสมด้วย ดังนั้นจึงไม่นับรวมในนี้ด้วย

**นักกีฬาที่ได้รับเหรียญรางวัล**

**จำนวนผู้เข้าแข่งขัน**

**กรีฑา**
ประเภทลู่และถนน
ประเกทลาน

**จักรยาน**

**ยิมนาสติก**

**ยิงปืน**

**เทนนิส**

**ยกน้ำหนัก**

**มวยปล้ำ**

**ดูเพิ่ม**
 สหราชอาณาจักรในโอลิมปิก- รายชื่อผู้เชิญธงชาติสหราชอาณาจักรในโอลิมปิก- รายชื่อนักกีฬาสหราชอาณาจักรที่ได้รับเหรียญรางวัลโอลิมปิก

**อ้างอิง**

**แหล่งข้อมูลอื่น**
 games=1896 Summer Olympics - games=1896 Summer Olympics 

สหราชอาณาจักร
ประเทศฮังการีในโอลิมปิกฤดูร้อน 1896

ประเทศฮังการี เข้าร่วมแข่งขันกีฬาโอลิมปิกฤดูร้อน ครั้งที่ 1 ค.ศ. 1896 (พ.ศ. 2439) ณ กรุงเอเธนส์ ประเทศกรีซ ระหว่างวันที่ 6-15 เมษายน พ.ศ. 2439 คณะกรรมการโอลิมปิกแห่งประเทศฮังการีได้ส่งทีมนักกีฬาเข้าแข่งขันทั้งหมด 7 คน ใน 6 ชนิดกีฬา ผลการแข่งขันครั้งนี้ประเทศฮังการีได้รับเหรียญรางวัลแบ่งเป็น 2 เหรียญทอง 1 เหรียญเงิน และ 3 เหรียญทองแดง รวมทั้งหมด 6 เหรียญ

**นักกีฬาที่ได้รับเหรียญรางวัล**

**จำนวนผู้เข้าแข่งขัน**

**กรีฑา**
ประเภทลู่และถนน
ประเกทลาน

**ยิมนาสติก**

**ว่ายน้ำ**

**เทนนิส**

**ยกน้ำหนัก**

**มวยปล้ำ**

**ดูเพิ่ม**
 ประเทศฮังการีในโอลิมปิก- รายชื่อผู้เชิญธงชาติฮังการีในโอลิมปิก- รายชื่อนักกีฬาฮังการีที่ได้รับเหรียญรางวัลโอลิมปิก

**อ้างอิง**

**แหล่งข้อมูลอื่น**
 games=1896 Summer Olympics - games=1896 Summer Olympics 

ฮังการี
ประเทศออสเตรียในโอลิมปิกฤดูร้อน 1896

ประเทศออสเตรีย เข้าร่วมแข่งขันกีฬาโอลิมปิกฤดูร้อน ครั้งที่ 1 ค.ศ. 1896 (พ.ศ. 2439) ณ กรุงเอเธนส์ ประเทศกรีซ ระหว่างวันที่ 6-15 เมษายน พ.ศ. 2439 คณะกรรมการโอลิมปิกแห่งประเทศออสเตรียได้ส่งทีมนักกีฬาเข้าแข่งขันทั้งหมด 3 คน ใน 3 ชนิดกีฬา ผลการแข่งขันครั้งนี้ประเทศออสเตรียได้รับเหรียญรางวัลแบ่งเป็น 2 เหรียญทอง 1 เหรียญเงิน และ 2 เหรียญทองแดง รวมทั้งหมด 5 เหรียญ

**นักกีฬาที่ได้รับเหรียญรางวัล**

**จำนวนผู้เข้าแข่งขัน**

**จักรยาน**

**ฟันดาบ**

**ว่ายน้ำ**

**ดูเพิ่ม**
 ประเทศออสเตรียในโอลิมปิก- รายชื่อผู้เชิญธงชาติออสเตรียในโอลิมปิก- รายชื่อนักกีฬาออสเตรียที่ได้รับเหรียญรางวัลโอลิมปิก

**อ้างอิง**

**แหล่งข้อมูลอื่น**
 games=1896 Summer Olympics - games=1896 Summer Olympics 

ออสเตรีย
ประเทศออสเตรเลียในโอลิมปิกฤดูร้อน 1896

ประเทศออสเตรเลีย เข้าร่วมแข่งขันกีฬาโอลิมปิกฤดูร้อน ครั้งที่ 1 ค.ศ. 1896 (พ.ศ. 2439) ณ กรุงเอเธนส์ ประเทศกรีซ ระหว่างวันที่ 6-15 เมษายน พ.ศ. 2439 คณะกรรมการโอลิมปิกแห่งประเทศออสเตรเลียได้ส่ง เอ็ดวิน แฟล็ก เข้าแข่งขันใน 2 ชนิดกีฬา ผลการแข่งขันครั้งนี้ประเทศออสเตรเลียได้รับเหรียญทองเพียงแค่ 2 เหรียญเท่านั้น อย่างไรก็ตาม เหรียญทองแดงที่จากเทนนิสประเภทคู่ ซึงแฟล็กเป็นส่วนหนึ่งของทีมผสมด้วย ดังนั้นจึงไม่นับรวมในนี้ด้วย

**นักกีฬาที่ได้รับเหรียญรางวัล**

**กรีฑา**

**เทนนีส**

**ดูเพิ่ม**
 ประเทศออสเตรเลียในโอลิมปิก- รายชื่อผู้เชิญธงชาติออสเตรเลียในโอลิมปิก- รายชื่อนักกีฬาออสเตรเลียที่ได้รับเหรียญรางวัลโอลิมปิก

**อ้างอิง**

**แหล่งข้อมูลอื่น**
 games=1896 Summer Olympics - games=1896 Summer Olympics 

ออสเตรเลีย
ประเทศเดนมาร์กในโอลิมปิกฤดูร้อน 1896

ประเทศเดนมาร์ก เข้าร่วมแข่งขันกีฬาโอลิมปิกฤดูร้อน ครั้งที่ 1 ค.ศ. 1896 (พ.ศ. 2439) ณ กรุงเอเธนส์ ประเทศกรีซ ระหว่างวันที่ 6-15 เมษายน พ.ศ. 2439 คณะกรรมการโอลิมปิกแห่งประเทศเดนมาร์กได้ส่งทีมนักกีฬาเข้าแข่งขันทั้งหมด 3 คน ใน 5 ชนิดกีฬา ผลการแข่งขันครั้งนี้ประเทศเดนมาร์กได้รับเหรียญรางวัลแบ่งเป็น 1 เหรียญทอง 2 เหรียญเงิน และ 3 เหรียญทองแดง รวมทั้งหมด 6 เหรียญ

**นักกีฬาที่ได้รับเหรียญรางวัล**

**จำนวนผู้เข้าแข่งขัน**

**กรีฑา**
ประเภทลู่และถนน
ประเภทลาน

**ฟันดาบ**

**ยิมนาสติก**

**ยิงปืน**

**ยกน้ำหนัก**

**ดูเพิ่ม**
 ประเทศเดนมาร์กในโอลิมปิก- รายชื่อผู้เชิญธงชาติเดนมาร์กในโอลิมปิก- รายชื่อนักกีฬาเดนมาร์กที่ได้รับเหรียญรางวัลโอลิมปิก

**อ้างอิง**

**แหล่งข้อมูลอื่น**
 games=1896 Summer Olympics - games=1896 Summer Olympics 

เดนมาร์ก
ประเทศสวิตเซอร์แลนด์ในโอลิมปิกฤดูร้อน 1896

ประเทศสวิตเซอร์แลนด์ เข้าร่วมแข่งขันกีฬาโอลิมปิกฤดูร้อน ครั้งที่ 1 ค.ศ. 1896 (พ.ศ. 2439) ณ กรุงเอเธนส์ ประเทศกรีซ ระหว่างวันที่ 6-15 เมษายน พ.ศ. 2439 คณะกรรมการโอลิมปิกแห่งประเทศสวิตเซอร์แลนด์ได้ส่งทีมนักกีฬาเข้าแข่งขันทั้งหมด 2 คน ใน 2 ชนิดกีฬา ผลการแข่งขันครั้งนี้ประเทศสวิตเซอร์แลนด์ได้รับเหรียญรางวัลแบ่งเป็น 1 เหรียญทอง และ 2 เหรียญเงิน รวมทั้งหมด 3 เหรียญ

**นักกีฬาที่ได้รับเหรียญรางวัล**

**จำนวนผู้เข้าแข่งขัน**

**ยิมนาสติก**

**ยิงปืน**

**ดูเพิ่ม**
 ประเทศสวิตเซอร์แลนด์ในโอลิมปิก- รายชื่อผู้เชิญธงชาติสวิตเซอร์แลนด์ในโอลิมปิก- รายชื่อนักกีฬาสวิตเซอร์แลนด์ที่ได้รับเหรียญรางวัลโอลิมปิก

**อ้างอิง**

**แหล่งข้อมูลอื่น**
 games=1896 Summer Olympics - games=1896 Summer Olympics 

สวิตเซอร์แลนด์
ทีมผสมในโอลิมปิกฤดูร้อน 1896

ทีมผสม เข้าร่วมการแข่งขันกีฬาโอลิมปิกฤดูร้อน 1896 ครั้งที่ 1 ที่กรุงเอเธนส์ ประเทศกรีซ ระหว่างวันที่ 6 - 15 เมษายน พ.ศ. 2439 ในการแข่งขันกีฬาโอลิมปิกช่วงแรก ได้ยอมให้ทีมอิสระเข้าแข่งขันโดยเป็นทีมที่รวมจากหลายชาติ โดยคณะกรรมการโอลิมปิกสากลได้รวมนักกีฬาเหล่านั้นเข้าด้วยกันเป็นทีมผสม (รหัส IOC ZZX) ใน พ.ศ. 2439 ในการแข่งขันเทนนิสทีมคู่มีสองในสามคู่ที่เป็นทีมผสม

**นักกีฬาที่ได้รับเหรียญรางวัล**

**อ้างอิง**
 id= (Digitally available at  date=2013-01-16 )-  isbn=0-7864-0379-9 (Excerpt available at  date=2012-09-12 )-  isbn=1-86197-342-X
หมวดหมู่:ชาติในโอลิมปิกฤดูร้อน 1896
นิวยอร์ก ไจแอนส์

นิวยอร์ก ไจแอนตส์ หรือ New York Giants คือทีมอเมริกันฟุตบอลของเมืองนิวยอร์ก ฝึกและแข่งกันที่สนามไจแอนตส์สเตเดียม ที่รัทเทอฟอร์ดตะวันออก นิวเจอซี อยู่ในกลุ่มสายตะวันออกของ National Football Conference (NFC) ใน เอ็นเอฟแอล ไจแอนตส์เข้าร่วมในลีกเมื่อปี พ.ศ. 2468 หรือ ค.ศ.1925 และยังเป็นทีมเดียวที่ยังอยู่ในลีกจวบจนปัจจุบัน ได้ถ้วยซูปเปอร์โบวล์ไปครองในการแข่งขัน ซูเปอร์โบวล์ครั้งที่ 42 ล่าสุดชนะซูเปอร์โบวล์ครั้งที่ 46

**ผลงาน**
 ชนะเลิศซูเปอร์โบวล์ - 1986 (XXI), 1990 (XXV), 2007 (XLII), 2011 (XLVI)

**อ้างอิง**
หมวดหมู่:ทีมอเมริกันฟุตบอลในสหรัฐอเมริกา
หมวดหมู่:ทีมของเนชันแนลฟุตบอลลีก
หมวดหมู่:สโมสรกีฬาที่ก่อตั้งในปี พ.ศ. 2468
หมวดหมู่:เอ็นเอฟแอล
ประเทศบัลแกเรียในโอลิมปิกฤดูร้อน 1896

ประเทศบัลแกเรีย เข้าร่วมแข่งขันกีฬาโอลิมปิกฤดูร้อน ครั้งที่ 1 ค.ศ. 1896 (พ.ศ. 2439) ณ กรุงเอเธนส์ ประเทศกรีซ ระหว่างวันที่ 6-15 เมษายน พ.ศ. 2439 คณะกรรมการโอลิมปิกแห่งประเทศบัลแกเรียได้ส่ง ชาร์ลส์ ชัมโปด์ เข้าแข่งขันกีฬายิมนาสติกทั้ง 3 รายการ ผลการแข่งขันครั้งนี้ประเทศบัลแกเรียไม่ได้รับเหรียญรางวัลเลย

**จำนวนผู้เข้าแข่งขัน**

**ยิมนาสติก**

**ดูเพิ่ม**
 ประเทศบัลแกเรียในโอลิมปิก- รายชื่อผู้เชิญธงชาติบัลแกเรียในโอลิมปิก- รายชื่อนักกีฬาบัลแกเรียที่ได้รับเหรียญรางวัลโอลิมปิก

**อ้างอิง**

**แหล่งข้อมูลอื่น**
 games=1896 Summer Olympics - games=1896 Summer Olympics 

บัลแกเรีย
ประเทศอิตาลีในโอลิมปิกฤดูร้อน 1896

ประเทศอิตาลี เข้าร่วมแข่งขันกีฬาโอลิมปิกฤดูร้อน ครั้งที่ 1 ค.ศ. 1896 (พ.ศ. 2439) ณ กรุงเอเธนส์ ประเทศกรีซ ระหว่างวันที่ 6-15 เมษายน พ.ศ. 2439 คณะกรรมการโอลิมปิกแห่งประเทศอิตาลีได้ส่งจูเซปเป้ ริวาเบลล่า เข้าแข่งขันในกีฬายิงปืน ประเภทปืนไรเฟิลทหาร 200 เมตร ชาวอิตาลีคนที่สองมาปรากฏตัวที่เอเธนส์ คาร์โล ไอรอลดีเดินมาเกือบไกลจากมิลาน แต่ถูกตัดสิทธิ์เนื่องจากเขารับเงินรางวัลจากการแข่งขันกรีฑาและไม่ใช่นักกีฬาสมัครเล่น ทั่งนี้ยังไม่ได้รับเหรียญรางวัลในครั้งนี้

**จำนวนผู้เข้าแข่งขัน**

**ยิงปืน**

**ดูเพิ่ม**
 ประเทศอิตาลีในโอลิมปิก- รายชื่อผู้เชิญธงชาติอิตาลีในโอลิมปิก- รายชื่อนักกีฬาอิตาลีที่ได้รับเหรียญรางวัลโอลิมปิก

**อ้างอิง**

**แหล่งข้อมูลอื่น**
 games=1896 Summer Olympics - games=1896 Summer Olympics 

อิตาลี
ฮัตโตริ โคโย

ฮัตโตริ โคโย นินจา อิกะ ที่ได้รับบัญชีจากบิดาให้เดินทางมายังประเทศจีน ฝึกฝน วิชาการต่อสู้ของญี่ปุ่นมาอย่างเชี่ยวชาญพร้อมกันนั้นยังคุ้นเคยดีต่อวิทยายุทธของภาคกลาง นางติดตามอยู่ข้างกาย หลี่ถง คอยช่วยเหลือเขาอยู่ตลอดเวลา การปรากฏตัวของหลันฟ่งหวงสอนให้นางรู้จักการต่อสู้แย่งชิงอีกรูปแบบหนึ่ง เป็นการต่อสู้ที่ไม่หลั่งโลหิตระหว่างหญิงสาวต่อหญิงสาว
หมวดหมู่:นินจา
รายชื่อธงในประเทศศรีลังกา

หน้านี้คือรายการธงที่มีการใช้ในศรีลังกา

**ธงชาติ**

**ธงประธานาธิบดี**

**ธงเรือ**
 ธงเรือราษฎร์ (23x15px)- ธงเรือราชการ (23x15px)- หน่วยยามฝั่งศรีลังกา- ธงนาวี (23x15px)

**ธงทหาร**
 กองทัพบก
- กองทัพเรือ
 - กองทัพอากาศ
- กองกำลังกึ่งทหาร

**ธงหมายยศทหาร**

**ธงกีฬา**
 คณะกรรมการโอลิมปิกศรีลังกา- คณะกรรมการพาราลิมปิกศรีลังกา

**ธงจังหวัด**

**ธงในอดีต**
 ธงราชธวัช- ซีลอนของโปรตุเกส- ดัชต์ซีลอน- บริติชซีลอน
 ผู้สำเร็จราชการแห่งซีลอน

**ดูเพิ่ม**
 ตราแผ่นดินของศรีลังกา- ศรีลังกามาตา
ศรีลังกา

หมวดหมู่:สัญลักษณ์ของประเทศศรีลังกา
ไฮโปทาลามัส

ไฮโปทาลามัส (hypothalamus) แปลว่า ใต้ทาลามัส เป็นโครงสร้างของสมองที่อยู่ใต้ทาลามัส (thalamus) แต่เหนือก้านสมอง (brain stem) ทำหน้าที่เชื่อมโยงการทำงานของระบบประสาทและระบบต่อมไร้ท่อ โครงสร้างนี้เป็นโครงสร้างหลักที่อยู่ด้านล่างของไดเอนเซฟาลอน (diencephalon) พบในสมองของสัตว์เลี้ยงลูกด้วยน้ำนมทุกชนิด ในมนุษย์มีขนาดประมาณเมล็ดอัลมอนด์
ไฮโปทาลามัสทำหน้าที่ควบคุมกระบวนการเมแทบอลิซึมบางอย่าง และหน้าที่อื่นๆ ของระบบประสาทอัตโนมัติ (Autonomic Nervous System) ไฮโปทาลามัสทำหน้าที่สังเคราะห์และหลั่งฮอร์โมนประสาท (neurohormones) ซึ่งมักเรียกว่า hypothalamic-releasing hormones ซึ่งทำหน้าที่ในการกระตุ้นหรือยับยั้งการหลั่งฮอร์โมนจากต่อมใต้สมอง (pituitary gland)
ไฮโปทาลามัสทำหน้าที่ควบคุมอุณหภูมิร่างกาย, ความหิว, ความกระหายน้ำ, ความเหนื่อยล้า, ความโกรธ และจังหวะรอบวัน (Circadian rhythm)
ไฮโปทาลามัสเป็นศูนย์ควบคุมอุณหภูมิของร่างกาย การเต้นของหัวใจ ความดันเลือด ความหิว การนอนหลับ การหลั่งฮอร์โมนของต่อมไร้ท่อ การหลั่งน้ำย่อยจากกระเพาะอาหาร ความสมดุลของน้ำในร่างกายและการแสดงออกทางอารมณ์ความรู้สึก 

**อ้างอิง**

**แหล่งข้อมูลอื่น**
  BrainMaps at UCDavis-  The Hypothalamus and Pituitary at endotexts.org date=2006-05-14 
หมวดหมู่:ระบบต่อมไร้ท่อ
หมวดหมู่:ระบบลิมบิก
หมวดหมู่:สมองใหญ่
หมวดหมู่:ประสาทกายวิภาคศาสตร์
รูปเคารพ

“พระเยซู” โดยอันเดร รูเบลฟ (Andrei Rublev) ราวปี ค.ศ. 1410
ไฟล์:Saint Theodore (Ceramic icon).jpg|thumb|240px|รูปเคารพทำจากเซรามิคจากราวปี ค.ศ. 900 จากเพรสลาฟ ประเทศบัลกาเรีย  
รูปเคารพ (ภาษาอังกฤษ: icon; ภาษากรีก: εἰκών, eikon) คือ รูป, รูปเหมือน หรือสิ่งที่สร้างแทน ที่ทำขึ้นเพื่อใช้เป็นสัญลักษณ์แทนสิ่งใดสิ่งหนึ่ง ในสมัยปัจจุบัน   “รูปเคารพ” โดยเฉพาะในวัฒนธรรมสมัยนิยมโดยทั่วไปจะหมายถึงสัญลักษณ์ เช่น ชื่อ, หน้า, รูป หรือคนที่เป็นที่รู้จักที่มีชื่อเสียงที่มีคุณสมบัติอย่างใดอย่างหนึ่ง การใช้สิ่งของหรือรูปเป็นสัญลักษณ์ของสิ่งที่มีความสำคัญเหนือกว่าไม่ว่าจะเป็นตามตัวอักษรหรือตามการตีความหมายมักจะใช้ในศาสนา, วัฒนธรรม, การเมือง หรือ ทางเศรษฐกิจ
ในประวัติศาสตร์ลัทธินิยมทางศาสนาหรือวัฒนธรรมทางศาสนา รูปเคารพจะมีอิทธิพลมาจากรูปที่เป็นตัวเป็นตนไม่ว่าจะเป็นรูปสองหรือสามมิติ ความประสงค์ของรูปเคารพไม่ว่าจะเป็นเพื่อการสั่งสอนหรือเป็นแรงบันดาลใจ หรือวิธีใช้เช่นเพื่อการบูชาหรือเป็นสิ่งศักดิ์สิทธิ์ หรือความสำคัญของการใช้รูปเคารพก็ขึ้นอยู่กับสถาบันที่ใช้และสมัยของการใช้

**รูปเคารพในคริสต์ศาสนา**
คริสต์ศาสนามีต้นรากมาจากขบวนการภายในศาสนายูดายในสมัยที่มีความกังวลกันเป็นอันมากเรื่องรูปปั้นต้องห้าม ในพันธสัญญาใหม่หรือในเอกสารอื่น ไม่มีหลักฐานการสร้างและการใช้รูปเคารพทาสีหรือรูปบูชาทางศาสนาโดยคริสต์ศาสนิกชน แต่ด็อกเตอร์สตีเฟน บิงแฮม (Dr. Steven Bingham) กล่าวว่าสิ่งที่น่าสนใจที่สุดคือการไม่มีการเอ่ยถึงรูปเคารพคริสเตียน หรือ รูปที่ไม่เป็นรูปต้องห้ามใด ๆ ในพันธสัญญาใหม่เลย แต่การที่มิได้มีการกล่าวถึงก็มิได้หมายความว่าเอกสารบรรยายกิจการของอัครสาวกหรือของผู้นับถือคริสต์ศาสนาในคริสต์ศตวรรษที่ 1 เป็นเอกสารที่บรรยายกิจการทุกอย่างอย่างครบถ้วน  นักบุญจอห์นอีแวนเจลลิสเองกล่าวว่า “พระเยซูทรงทำเครื่องหมายต่อหน้าสาวก, ซึ่งมิได้เขียนลงในหนังสือ...” (จอห์น 20.30) จากเหตุผลนี้เราก็สามารถจะกล่าวได้ว่าสิ่งที่อัครสาวกพูดและหรือทำ มิได้บันทึกไว้ในพันธสัญญาใหม่ไปเสียทุกอย่าง ดังนั้นถ้าจะพยายามหาหลักฐานว่าในสมัยคริสเตียนยุคแรกว่ามีการสร้างและใช้รูปเคารพหรือไม่, พันธสัญญาใหม่ก็ไม่มีประโยชน์ใดใดทั้งสิ้น การที่ไม่มีการกล่าวถึงก็มีเหตุผลต่าง ๆ กันไปแล้วแต่การสรุปของผู้ตีความหมาย สิ่งที่น่าสังเกตคือรูปเคารพทางคริสต์ศาสนามีการวิวัฒนาการอย่างแพร่หลายกันแล้วก่อนที่คริสต์ศาสนกฎบัตร (New Testament Canon) จะได้รับการอนุมัติเมื่อคริสต์ศตวรรษที่ 4
คำว่า “eikon” ปรากฏในพันธสัญญาใหม่แต่มิได้หมายถึงรูปเคารพแบบทาสีแต่หมายถึงภาพเหมือน (มัทธิว 22:20) ภาพเขียนทางคริสต์ศาสนาเองก็มีมาตั้งแต่สมัยคริสเตียนยุคแรกที่พบบนผนังในที่เก็บศพแบบรังผึ้งในกรุงโรม เช่น ที่วัดโดมิทิลลา (Domitilla) และวัดคัลลิสโต (Callisto)
ในนิกายอีสเติร์นออร์โธด็อกซ์ทางตะวันออกและการเขียนรูปเคารพตามประเพณีคริสต์ศาสนามักจะเขียนบนแผ่นไม้แบนเป็นรูปสิ่งศักดิ์สิทธิ์ เช่น พระเยซู,  พระแม่มารี, นักบุญ, เทวดา หรือ กางเขน นอกจากนั้นรูปเคารพยังอาจจะเป็นโลหะหล่อ, หินแกะ, ผ้าปัก, งานโมเสก, ภาพพิมพ์บนกระดาษหรือโลหะ การสร้างงานรูปเคารพแบบลอยยังไม่เป็นที่แพร่หลายเป็นเวลาหลายร้อยปีเพราะความเชื่อที่ว่ารูปลอยอาจจะทำให้เป็นที่สิงสถิตของสิ่งชั่วร้ายตามความเชื่อของรูปปั้นของชนนอกศาสนา (pagan)

**ดูเพิ่ม**
 ประติมานวิทยา- รูปเคารพคริสเตียน- พระแม่มารี- พระเยซู- ศิลปะไบแซนไทน์- ลัทธิทำลายรูปเคารพ

**อ้างอิง**
หมวดหมู่:จิตรกรรม
หมวดหมู่:ประติมากรรม
หมวดหมู่:ศิลปะคริสเตียน
หมวดหมู่:ศิลปะไบแซนไทน์
หมวดหมู่:สัญลักษณ์ในศาสนาคริสต์
ชีวประวัตินักบุญ

ไฟล์:Giovanni Bellini - Pala di St Giobbe - detail.jpg|thumb|220px|นักบุญเซบาสเตียนโดยโจวันนี เบลลีนี
ชีวประวัตินักบุญ (Hagiography) คือวรรณกรรมเกี่ยวกับประวัติชีวิตนักบุญหรือผู้นำคริสตจักร ส่วนคำว่า “hagiology” หมายถึง วิชาว่าด้วยชีวประวัตินักบุญ
ชีวประวัตินักบุญในศาสนาคริสต์เน้นประวัติชีวิตและการอัศจรรย์ของผู้ได้รับการประกาศเป็นนักบุญในคริสตจักรโรมันคาทอลิก แองกลิคันคอมมิวเนียน อีสเทิร์นออร์ทอดอกซ์ และออเรียนทัลออร์ทอดอกซ์ ในศาสนาอื่น ๆ อาจมีวรรณกรรมในลักษณะเดียวกัน โดยรวบรวมชีวประวัติของผู้ศักดิ์สิทธิ์ในศาสนานั้น ๆ เช่น คัมภีร์อปทานในสุตตันตปิฎก

**วิวัฒนาการ**
ชีวประวัตินักบุญเป็นวรรณกรรมลักษณะสำคัญในสมัยพันปีแรกของคริสต์ศาสนาซึ่งนอกจากจะเป็นชีวประวัติแล้วยังให้ข้อมูลทางประวัติศาสตร์และเป็นเรื่องที่ทำให้เกิดแรงบันดาลใจ ถ้าเป็นประวัติของนักบุญองค์เดียวก็เรียก “ชีวิต” หรือ “vita” 
การเขียนประวัติชีวิตของนักบุญเริ่มในสมัยจักรวรรดิโรมันเป็นตำนานเกี่ยวกับนักบุญมรณสักขีในศาสนาคริสต์ ในคริสต์ศตวรรษที่ 4 ชีวประวัตินักบุญแบ่งเป็นสามประเภท: 
:* ปฏิทินประจำปี เป็นประวัติของนักบุญใช้อ่านเวลาเทศนา
:* “ซิแนกซาเรียน” (Synaxarion) จัดตามวันที่
:* “พาเทอริคัน” (Patericon) เป็นประวัตินักบุญที่เลือกโดยผู้รวบรวม
ในยุโรปตะวันตก ชีวประวัตินักบุญเป็นศาสตร์สำคัญในการศึกษาประวัติศาสตร์ในสมัยกลาง ตำนานทองของจาโคบัส เด โวราจิเน (Jacobus de Voragine หรือ Jacopo da Varagine) รวบรวมชีวประวัตินักบุญสมัยกลางไว้มากโดยเน้นตำนานที่มีปาฏิหาริย์

**อ้างอิง**

**ข้อมูลเพิ่มเติม**
 ตำนานทอง- รายนามมรณสักขีประจำวัน
หมวดหมู่:นักบุญ
หมวดหมู่:วรรณกรรมศาสนาคริสต์
หมวดหมู่:ชีวประวัติ
ไอคอน (แก้ความกำกวม)

ไอคอน (ภาษาอังกฤษ: icon) อาจหมายถึง- รูปสัญลักษณ์ หรือ รูปเคารพ ที่เป็นประติมาสามัญที่เกี่ยวกับลัทธินิยม ศาสนา วัฒนธรรม- ประติมานวิทยา (Iconography) สาขาหนึ่งของประวัติศาสตร์ศิลป์ที่เป็นการศึกษาประวัติ, คำบรรยาย และ การตีความหมายของเนื้อหาของภาพ- สัญรูป หรือ ไอคอน (คอมพิวเตอร์) รูปขนาดเล็กที่เป็นตัวแทนของแฟ้มคอมพิวเตอร์หรือโปรแกรม- ภาษาไอคอน ภาษาสำหรับเขียนโปรแกรม- สภาสากลว่าด้วยนาโนเทคโนโลยี (International Council on Nanotechnology: ICON)- ไอคอนสยาม โครงการพาณิชยกรรมแบบประสม และที่ตั้งอาคารสูงที่สุดในประเทศไทย-  ค้นพบเมืองอเล็กซานเดียร